จงเสนอไอเดีย เช็กลิสต์อะไรบ้าง ถ้ากองทุน LTF ของเรากำลังครบกำหนดในปีนี้ แล้วเราควรขายหรือถือต่อดี
เช็กลิสต์ผ่านคำถาม 3 ข้อสำคัญนี้

1. เช็กผลตอบแทนและเงินปันผลของกองทุน
ถ้าผลตอบแทนยังดีในระยะยาว แนะนำให้ถือ LTF ต่อ เพื่อรับผลตอบแทนเหมือนเดิมได้ แต่ถ้าผลตอบแทนต่ำกว่าที่คาดไว้ สามารถทยอยแบ่งขาย LTF บางส่วน แล้วนำเงินมาพักในกองทุนความเสี่ยงต่ำ อย่างกองทุนตราสารหนี้แทนได้ “อย่าลืม : ในแง่ของผลตอบแทน เราควรนับรวม เงินปันผล ด้วย เพราะถ้ากองทุนที่เราลงทุนยังติดลบอยู่ แต่กองทุนนั้นจ่ายเงินปันผลให้เราอย่างสม่ำเสมอ รวมๆแล้ว เราอาจจะไม่ได้ขาดทุนอย่างที่คิดก็ได้”

2. เรารีบใช้เงิน หรือมีความจำเป็นต้องใช้เงินไหม
ถ้าเป็นเงินเย็น สามารถถือ LTF ต่อ เพื่อรอจังหวะขายทำกำไรในอนาคต หรือถือเพื่อรอรับปันผล หากกองทุนที่เราลงทุน มีนโยบายจ่ายเงินปันผล เราจะได้มีเงินใช้ระหว่างลงทุนด้วย

3. เป้าหมายการลงทุนคืออะไร หรือ แผนการเงินของเราเป็นอย่างไร
ถ้าเป้าหมายหลักของเราคือ การสะสมเงินก้อน ไว้ใช้จ่ายในอนาคต เราก็สามารถลงทุน LTF ต่อไปได้ แต่ถ้าเป้าหมายของเราคือ ต้องการลงทุนเพื่อลดหย่อนภาษี ก็สามารถแบ่งขาย LTF บางส่วน แล้วไปถือ SSF หรือ RMF ให้เต็มสิทธิ์แทนได้ ซึ่งมีให้เลือกหลากหลายนโยบายตามความเสี่ยงที่รับได้ อย่างเช่น กองทุน K-SF-SSF และ RMF กองทุนความเสี่ยงต่ำ ที่มีนโยบายลงทุนในเงินฝาก ตราสารหนี้ภาครัฐ และเอกชน โอกาสรับผลตอบแทนสูงกว่าเงินฝาก หรือ กองทุน K-GINCOME-SSF และ RMF ที่มีความเสี่ยง ปานกลาง กระจายการลงทุนในหุ้น และตราสารหนี้ทั่วโลก และ K-GINCOME-SSF ยังมีนโยบายจ่ายปันผล ปีละ ไม่เกิน 4 ครั้ง หรือใครรับความเสี่ยงได้สูง และอยากเติบโตไปกับหุ้นจีนระยะยาว ก็ลงทุนผ่านกองทุน K-CHINA-SSF และ RMF ได้เช่นกัน
3 คำถามสำคัญนี้ น่าจะทำให้เราตอบตัวเองได้ว่า เราจะจัดการกับ LTF ที่มีอยู่อย่างไรดี
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน